Diari Oficial de la Generalitat Valenciana


Sumari del DOGV 733, del 30-12-1987 (1987/810257)

DECRET 207/1987, de 21 de desembre, del Consell de la Generalitat Valenciana, pel qual es dicten normes per a la constitució del Consell de Salut, del Servei Valencià de Salut.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/12/21/207/dof/vci/html**

### Dades del document

Número de DOGV
:   733

Data del DOGV
:   30-12-1987

Secció del DOGV
:   DISPOSICIONS GENERALS

Número del document
:   1987/810257


Data del document
:   21-12-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 207/1987, de 21 de desembre, del Consell de la Generalitat Valenciana, pel qual es dicten normes per a la constitució del Consell de Salut, del Servei Valencià de Salut.  
Un dels òrgans bàsics del Consell Valencià de Salut, segons l'article seté de Llei que el creava, és el Consell de Salut, la missió fonamental del qual, segons l'article catorze de la pròpia Llei, és la de servir de via participativa ciutadana en les funcions de col·laboració amb la Conselleria de Sanitat i Consum en l'establiment de les seues directrius respecte al Servei Valencià de Salut, així com l'assessorament a la resta d'òrgans superiors de l'Entitat i el seguiment i control de la gestió desplegada.  
Sens perjudici que les seues funcions i el restant règim de funcionament tinguen un adequat i més ampli desplegament en les normes reglamentàries que es dicten en aplicació de la Llei 8/87, de 4 de desembre, és urgent arbitrar unes mínimes normes que facen possible la més immediata constitució i posada en funcionament del Consell de Salut, assumint el Consell el clar mandat legal que la gestió del Servei de Salut tinga, com més prompte possible, el concurs i l'assessorament que ha de proporcionar aquest important òrgan de participació ciutadana.  
En atenció d'aquestes consideracions, fent ús de les facultats atribuïdes al Consell per la Disposició Final Primera de la Llei 8/87, de 4 de desembre, a proposta del Conseller de Sanitat i Consum i amb la deliberació prèvia del Consell, en sessió de 21 de desembre de 1987,  
DECRETE:  
Article primer  
El Consell de Salut, del Servei Valencià de Salut, té com a funcions les que li assigna la Llei 8/87, de 4 de desembre, així com les que s'establiran en el Reglament corresponent i en les normes de desplegament.  
Article segon  
El Consell de Salut és integrat per un total de 42 membres, segons la següent distribució:  
a) 12 vocals elegits pels municipis de la Comunitat Valenciana, a través de les Associacions existents en el seu àmbit.  
b) 6 vocals designats per les organitzacions empresarials més representatives, d'acord amb la Disposició Addicional Sisena de la Llei de l?estatut dels treballadors.  
c) 6 vocals designats amb criteris de proporcionalitat per les organitzacions sindicals més representatives a nivell estatal i de Comunitat Autònoma, segons allò previst al Títol III de la Llei Orgànica de Llibertat Sindical a l?efecte d'ostentar la representació institucional recollida a l'article sisé, 3 a) de la dita Llei.  
d) 4 vocals designats per les organitzacions veïnals, a través de la Federació d?associacions de Veïns de la Comunitat Valenciana.  
e) 4 vocals designats per les Associacions de Consumidors i Usuaris que figuren inscrites al Registre Públic d?associacions de Consumidors i Usuaris de la Conselleria de Sanitat i Consum.  
f) 8 vocals en representació de l'Administració Sanitària de la Generalitat Valenciana, designats pel Conseller de Sanitat i Consum.  
g) 2 vocals de professions distintes en representació dels Col·legis Professionals de Farmacèutics, Metges, Veterinaris i ATS-DUE La designació correspondrà als òrgans competents dels Col·legis o, si s'escau, Consells Valencians de Col·legis. En tot cas, cada vocal designat representarà els tres Col·legis Provincials de cada professió i el seu mandat serà per un període de dos anys. L?ordre en què s?haurà de produir la rotació prevista a l'article catorze, apartat 5 e) la Llei, serà el que d'acord comú decidiran les pròpies Corporacions afectades. Si mancava l'acorda l?ordre serà l?enunciatiu que s?expressa en els susdit precepte.  
Article tercer  
El Consell designarà d'entre els seus membres un President, dos Vice-Presidents i un Secretari, segons el procediment que ell mateix determine.  
La resta de les qüestions relatives al seu règim de funcionament i la resta d'aspectes concernents al millor i més eficaç desplegament de les seues competències es regularan en les corresponents normes reglamentàries que s'hi aprovaran.  
DISPOSICIO TRANSITORIA  
Sens perjudici del que disposa la legislació Valenciana de règim local en relació amb l?organització associativa dels Ens Locals i la seua participació en els òrgans de l'Administració Autonòmica, es reconeix a la Federació Valenciana de Municipis i Províncies el caràcter d?associació a l?efecte previst a l'apartat a) de l'article segon d'aquest Decret.  
DISPOSICIONS FINALS  
Primera  
El Conseller de Sanitat i Consum queda autoritzat per dictar les normes que calguen per a l?aplicació d'aquest Decret, així com per a realitzar les gestions i actuacions necessàries per a la constitució i engegada del Consell de Salut.  
Segona  
Aquest Decret entrarà en vigor el mateix dia de la publicació al Diari Oficial de la Generalitat Valenciana.  
València, 21 de desembre de 1987.  
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIN COLOMER SALA


Còpia Permalink ELI